Diari Oficial de la Generalitat Valenciana


Sumari del DOGV 7826, del 12-07-2016 (2016/5316)

RESOLUCIÓ de 30 de juny de 2016, de la Presidència de la Generalitat, per la qual s'amortitzen els llocs d'intervenció i secretaria, classe segona, de la Mancomunitat El Comtat.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2016/5316


Data del document
:   30-06-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 30 de juny de 2016, de la Presidència de la Generalitat, per la qual s'amortitzen els llocs d'intervenció i secretaria, classe segona, de la Mancomunitat El Comtat. [2016/5316]  
Per Ordre de 22 d'octubre de 2008, de la Conselleria de Presidència, publicada en el Diari Oficial de la Comunitat Valenciana número 5881, de 29 d'octubre de 2008, es va aprovar la creació, classificació en classe segona i exempció de l'obligació de mantindre els llocs de secretaria i intervenció de la Mancomunitat El Comtat, i es va establir que les funcions reservades als llocs mencionats serien exercides per funcionaris d'Administració local amb habilitació de caràcter nacional d'algun dels municipis que integren la Mancomunitat, mitjançant el sistema d'acumulació.  
Des de la seua constitució, per Ordre de 12 de febrer de 2007, la Mancomunitat, inicialment conformada per dotze municipis, va patir un procés continu de separació dels seus membres, que finalment va conduir a prendre un acord de dissolució, que va tindre lloc per Acord plenari de 22 de febrer de 2012. Finalitzats els treballs de la comissió liquidadora, la seua proposta de liquidació va ser aprovada mitjançant Acord plenari de 10 de juny de 2015, en el qual es va acordar remetre l'expedient a la Generalitat per a la seua publicació en el Diari Oficial de la Comunitat Valenciana, fet aquest que es va produir per Resolució de 13 d'octubre de 2015, del director general d'Administració Local, publicada en el Diari Oficial de la Comunitat Valenciana número 7639, de data 20 d'octubre de 2015  
Una vegada publicada en el Diari Oficial de la Comunitat Valenciana la dissolució de la Mancomunitat El Comtat, cal dictar una resolució per la qual se suprimisquen d'ofici els llocs de secretaria i intervenció creats i eximits al seu dia; publicar aquesta resolució en el Diari Oficial de la Comunitat Valenciana; i traslladar-la al Ministeri d'Hisenda i Administracions Públiques  
L'article 164.1 de la Llei 8/2010, de 23 de juny, de la Generalitat, de Règim Local de la Comunitat Valenciana, atribueix a la Generalitat la competència per a la creació, supressió i classificació dels llocs de treball reservats als funcionaris d'Administració local amb habilitació de caràcter nacional. En el mateix sentit, s'expressa l'article 2 del Reial Decret 1732/1994, de 29 de juliol, sobre provisió de llocs de treball reservats a funcionaris d'administració local amb habilitació de caràcter nacional.  
Així mateix, l'article 170 de la Llei 8/2010 assenyala que la creació i supressió de llocs de treball reservats a personal funcionari local amb habilitació de caràcter nacional es realitzarà pel conseller o consellera competent en matèria d'administració local, d'ofici o a instància de l'entitat local interessada, excepte si es tracta dels llocs de col·laboració, que seran creats discrecionalment per la mateixa entitat local, en els termes que reglamentàriament es desplegue.  
Igualment, l'article 2, apartat 1, del Decret 32/2013, de 8 de febrer, del Consell, pel que es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana atribueix aquesta competència a la conselleria competent en matèria d'administració local.  
D'altra banda, l'apartat 4t de l'article 2 del Decret 32/2013, de 8 de febrer, disposa que la creació, classificació i supressió dels llocs de treball reservats a personal funcionari amb habilitació de caràcter estatal es publicarà en el Diari Oficial de la Comunitat Valenciana, i es remetrà al Ministeri d'Hisenda i Administracions Públiques posteriorment, per a la publicació en el Boletín Oficial del Estado, d'acord amb el que disposa l'article 9 del Reial Decret 1732/1994, de 29 de juliol.  
  
En virtut d'això, i fent ús de les competències atribuïdes per l'article 170 de la Llei 8/2010, de 23 de juny, de la Generalitat, de Règim Local de la Comunitat Valenciana i l'article 2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Primer  
Amortitzar els llocs de secretaria i intervenció de la Mancomunitat El Comtat.  
  
Segon  
Publicar aquesta resolució en el Diari Oficial de la Comunitat Valenciana.  
  
Contra aquesta resolució, que posa fi a la via administrativa, de conformitat amb el que estableix l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la publicació en el Diari Oficial de la Comunitat Valenciana, de conformitat amb el que estableixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública no es pot interposar recurs en via administrativa, i això sense perjudici de la possibilitat d'efectuar el requeriment a què es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Comunitat Valenciana.  
Tot això sense perjudici que les persones interessades puguen exercitar qualsevol altra via que estimen oportuna.  
  
València, 30 de juny de 2016.- El president de la Generalitat, p. d. (R 12.02.2016; DOCV 17.02.2016), el secretari autonòmic de Presidència: Andreu Ferrer Bautista.